วันนี้นอนอยู่สักพักหูก้ดับๆติดๆอะค่ะ แล้วพอนอนไปสักพักก้ดับไปเลยได้ยินยุข้างเดียวหูอื้อมาก มีอาการปวดๆหูด้วยทรมานมากค่ะต้องทำไงค่ะ
สวัสดีค่ะ อาการหูดับ หรือหูไม่ได้ยินเสียงที่เกิดขึ้นแบบฉับพลัน หรือในเวลาไม่นาน อาจเกิดจาก1. จากการติดเชื้อบางชนิด ซึ่งมีผลกระทบต่อประสาทหูได้ เช่น โรคคางทูม หัดเยอรมัน โรคไข้หวัดใหญ่สายพันธ์ุ B (ผู้ป่วยอาจมีหูดับหลังจากเป็นไข้หวัดใหญ่ภายใน 1 เดือน) หรือจากติดเชื้อ HIV2. ป่วยด้วยโรคหลอดเลือดต่างๆ ซึ่งทำให้การไหลเวียนของเลือดบริเวณหูชั้นในไม่ดี และทำให้เกิดอาการหูดับตามมา เช่น ในผู้ที่เป็นเบาหวาน ไขมันในเลือดสูง การถูกกดนวดบริเวณลำคอ3. หูชั้นกลางอักเสบติดเชื้อเฉียบพลัน อาการคือจะปวดหูมาก มีไข้สูง การได้ยินเสียงลดลง หูอื้อ หลังจากนั้นอาการปวดและไข้จะลดลง แล้วตามด้วยการมีหนองไหลออกมาจากหู4. จากโรคของหูชั้นในพิการ เช่น การถูกกระแทกบริเวณหูแรงๆ ถูกกระแทกจากแรงระเบิด หรือได้ยินเสียงที่ดังรุนแรง เช่น เสียงประทัด เสียงฟ้าผ่า เสียงระเบิด หรือการไอ จามแรงๆ ซึ่งจะไปทำให้หูชั้นในส่วนลาบิลินทีน (Labyrinthine) แตกหรือฉีกขาด จึงเป็นสาเหตุให้เกิดหูดับเฉียบพลันได้นอกจากนี้ อาจเกิดจากโดนงูพิษกัด ซึ่งพิษที่เข้าสู่ร่างกายอาจทำให้หูดับได้แต่หากอาการหูได้ยินเสียงลดลงเกิดขึ้นแบบค่อยเป็นค่อยไป อาจเกิดจากหลายสาเหตุ เช่น ฟังเสียงดังติดต่อกันเป็นเวลานาน อายุที่เพิ่มมากขึ้น มีเนื้องอกเกิดขึ้นภายในประสาทที่เชื่อมต่อหูกับสมอง มีโรคน้ำในหูไม่เท่ากัน (Meniere’s Disease) มีโรคทางประสาท เช่น โรคปลอกประสาทอักเสบ (Multiple Sclerosis) ) การใช้ยารักษาที่มีพิษต่อประสาทหูเป็นเวลานาน เช่น Aminoglycoside, Salicylate, Quinine เป็นต้นแนะนำว่าควรไปพบแพทย์เฉพาะทางด้านหู-คอ-จมูก เพื่อตรวจหาสาเหตุและรักษาค่ะ ในเบื้องต้น หากปวดหูมาก ก็อาจทานยาแก้ปวด เช่น พาราเซตามอล ไอบูโพรเฟน เป็นต้น และไม่ควรใช้อะไรเข้าไปแคะหูค่ะ